Kine Bjerk (Klepp) scoret sesongens første mål hjemme mot Fløya i 1. serierunde. Hun scoret også sesongens første mål i fjor, også da mot Fløya. Det første kortet for sesongen ble tildelt Larviks Karoline Cesilie Mørk Halvorsen i 1. serierunde. Sesongens første kort fikk Klepps Silje Thorsen etter 61 minutter i 1. serierunde to minutter etter at hun fikk sitt første gule kort. Kristin Blystad Bjerke (Kolbotn) scoret det første ekte hat-tricket i sesongen i 6. serierunde for Kolbotn mot Larvik. Målene ble scoret fra det 81. til det 90. minutt. Røa ble det første laget til å score tosifret i en kamp. Det skjedde mot Fart i 4. serierunde. To kamper til endte tosifret, Arna-Bjørnar – Amazon Grimstad (10-1) og Røa – Kattem (11-1). Røa vant serien med 15 poeng, som er den største avstanden mellom nummer 1 og nummer 2 i den øverste divisjonen for kvinner noensinne. Røa tangerte også Trondheims-Ørns 90 plussmål, om enn på fire flere kamper enn Ørn. Det så lenge ut til at Fart skulle ta den lite ærbødige rekorden til Kaupanger med dårligst innsats, men etter uavgjort hjemme mot Klepp ble det «bare» nest dårligst. Fart er dermed det tredje laget som har fått ett poeng i en sesong i det øverste nivået i norsk kvinnefotball.